CELEX: 62020TB0163(01)
Language: fi
Date: 2020-10-29 00:00:00
Title: Asia T-163/20: Unionin yleisen tuomioistuimen määräys 29.10.2020 – Isopix v. parlamentti (Kumoamis- ja vahingonkorvauskanne – Julkiset palveluhankinnat – Tarjouspyyntömenettely – Valokuvauspalvelujen toimittaminen – Tarjoajan tarjouksen hylkääminen ja toisen tarjoajan valinta hankintasopimuksen sopimuspuoleksi – Hankintamenettelyn peruuttaminen – Oikeudenkäynti on osittain menettänyt kohteensa – Lausunnon antamisen osittainen raukeaminen – Määräys – Kanne on osittain nostettu tuomioistuimessa, joka ei selvästi ole toimivaltainen ratkaisemaan sitä)

18.1.2021   
            
            
               FI
            
            
               Euroopan unionin virallinen lehti
            
            
               C 19/50
            
         
      Unionin yleisen tuomioistuimen määräys 29.10.2020 – Isopix v. parlamentti
      (Asia T-163/20) (1)
      
      (Kumoamis- ja vahingonkorvauskanne - Julkiset palveluhankinnat - Tarjouspyyntömenettely - Valokuvauspalvelujen toimittaminen - Tarjoajan tarjouksen hylkääminen ja toisen tarjoajan valinta hankintasopimuksen sopimuspuoleksi - Hankintamenettelyn peruuttaminen - Oikeudenkäynti on osittain menettänyt kohteensa - Lausunnon antamisen osittainen raukeaminen - Määräys - Kanne on osittain nostettu tuomioistuimessa, joka ei selvästi ole toimivaltainen ratkaisemaan sitä)
      (2021/C 19/54)
      Oikeudenkäyntikieli: ranska
      
         Asianosaiset
      
      
         Kantaja: Isopix SA (Ixelles, Belgia) (edustajat: asianajajat P. Van den Bulck ja J. Fahner)
      
         Vastaaja: Euroopan parlamentti (asiamiehet: K. Wójcik ja E. Taneva)
      
         Oikeudenkäynnin kohde
      
      Yhtäältä SEUT 263 artiklaan perustuva vaatimus kumota parlamentin 24.3.2020 tekemä päätös, jolla on hylätty kantajan tarjous julkisessa hankinnassa COMM/DG/AWD/2019/854 ”Valokuvauspalvelujen toimittaminen – Euroopan parlamentin ajankohtaisia asioita ja institutionaalisia toimia koskevat valokuvaustyöt” ja ilmoitettu kantajalle toisen tarjoajan valinnasta sopimuspuoleksi, ja 17.4.2020 päivätty parlamentin kirje, jolla on ilmoitettu julkista hankintaa COMM/DG/AWD/2019/854 koskevan kantajan tarjouksen hylkäämisestä sillä perusteella, että se ei täyttänyt valintaperusteita rahoitusta koskevien ja taloudellisten resurssien osalta, ja toisaalta vaatimus, joka perustuu pääasiallisesti SEUT 266 artiklaan ja jossa vaaditaan, että parlamentti velvoitetaan suorittamaan tarjousten uudelleentarkastelu, ja toissijaisesti SEUT 268 artiklaan ja jossa vaaditaan korvausta kantajalle aiheutuneesta vahingosta.
      
         Määräysosa
      
      
                  1)
               
               
                  Lausunnon antaminen kanteesta raukeaa siltä osin kuin siinä vaaditaan kumoamaan Euroopan parlamentin 24.3.2020 tekemä päätös, jolla on hylätty Isopix SA:n tarjous julkisessa hankinnassa COMM/DG/AWD/2019/854 ”Valokuvauspalvelujen toimittaminen – Euroopan parlamentin ajankohtaisia asioita ja institutionaalisia toimia koskevat valokuvaustyöt” ja ilmoitettu sille toisen tarjoajan valinnasta sopimuspuoleksi, ja 17.4.2020 päivätty parlamentin kirje, jolla on ilmoitettu julkista hankintaa COMM/DG/AWD/2019/854 koskevan Isopix SA:n tarjouksen hylkäämisestä sillä perusteella, että se ei täyttänyt valintaperusteita rahoitusta koskevien ja taloudellisten resurssien osalta.
               
            
                  2)
               
               
                  Kanne hylätään muilta osin, koska se on nostettu tuomioistuimessa, joka ei selvästi ole toimivaltainen ratkaisemaan sitä.
               
            
                  3)
               
               
                  Parlamentti velvoitetaan korvaamaan oikeudenkäyntikulut, mukaan lukien välitoimimenettelystä aiheutuneet kulut.
               
            
         (1)  EUVL C 191, 8.6.2020.